Anchetă legată de un supliment alimentar în Japonia, după ce o persoană a decedat din cauza unei disfuncții renale
Un grup farmaceutic japonez a anunțat marți că investighează un deces datorat unei disfuncții renale, posibil legat de suplimentele alimentare pe care le-a retras de la comercializare săptămâna trecută, transmite agenția AFP, citată de boursorama.com.
Kobayashi Pharmaceutical, cu sediul la Osaka (vest), recunoscuse deja luni că spitalizarea a 26 de persoane este posibil legată de unele dintre suplimentele sale alimentare eliberate fără prescripție medicală.
Cele trei produse retrase conțin un tip de orez fermentat cu drojdie numit "beni koji", care ar trebui să scadă "colesterolul rău".
"Avem cunoștință de un caz cu o potențială legătură de cauzalitate între un deces și produsul nostru", a declarat Kobayashi Pharmaceutical într-un comunicat.
"Investigăm în prezent această legătură și ceea ce s-a întâmplat", a adăugat grupul, care și-a prezentat "cele mai sincere scuze".
Kobayashi Pharmaceutical precizase luni că nu a fost trasă nicio concluzie cu privire la o posibilă legătură de cauzalitate între suplimentele sale alimentare și spitalizările.
"După analize, am constatat că este posibil ca materiile prime utilizate pentru fabricarea beni koji să conțină ingrediente pe care compania noastră nu a intenționat să le includă", a recunoscut grupul.
Suplimentele alimentare în cauză au fost furnizate la aproximativ cincizeci de companii din întreaga lume, potrivit televiziunii publice NHK.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank